**PÁLYÁZATI FELHÍVÁS**

**Korrupcióellenes Munkacsoport tevékenységében való közreműködésre**

1. **A pályázati felhívás kiírója**

INTEGRITÁS HATÓSÁG

1051 Budapest, Széchenyi István tér 7-8.

1. **A pályázati felhívás célja**

**2.1. A pályázati felhívás tárgya**

Az INTEGRITÁS HATÓSÁG (továbbiakban: a Hatóság) ezúton nyílt pályázatot hirdet az európai uniós költségvetési források felhasználásának ellenőrzéséről szóló 2022. évi XXVII. törvény (továbbiakban: Eufetv.) alapján működő Korrupcióellenes Munkacsoport (továbbiakban: Munkacsoport) „nem kormányzati szereplőket képviselő tag” pozíciójának (1 fő) betöltésére.

**2.2. A Munkacsoport jogállása**

A Hatóság mellett Munkacsoport működik. A Munkacsoport a Hatóságtól független elemző, javaslattevő, véleményező és döntéselőkészítő feladatokat ellátó testületi szerv. A Munkacsoport határozatlan ideig működik. A Munkacsoport nem avatkozhat be a Hatóság tevékenységébe.

A Munkacsoport tevékenysége nem érinti más szervek feladat- és hatáskörét. A Munkacsoport különösen nem kaphat megbízást arra, hogy egyéni kötelezettséget vagy felelősséget állapítson meg.

A korrupció elleni küzdelem terén tevékenykedő nem kormányzati szereplőket a Munkacsoport tevékenységébe be kell vonni, biztosítva a teljes, szervezett és hatékony részvételüket.

**2.3. A Munkacsoport feladatai és működése**

A Munkacsoport feladata

1. a meglévő korrupcióellenes intézkedések vizsgálata, és javaslatok kidolgozása

aa) az Unió pénzügyi érdekeit érintő csalás ellen büntetőjogi eszközökkel folytatott küzdelemről szóló, 2017. július 5-i (EU) 2017/1371 európai parlamenti és tanácsi irányelv 4. cikk (2) bekezdése szerinti korrupt gyakorlatok,

ab) az Egyesült Nemzetek Szövetsége Korrupció elleni Egyezményének III. Fejezetében foglalt bűncselekmények,

ac) a Büntető Törvénykönyvről szóló 2012. évi C. törvény XXVII. Fejezetében foglalt bűncselekmények, valamint egyéb gyakorlatok - így különösen a nepotizmus, a favoritizmus vagy az állami és a magánszektor közötti forgóajtó-jelenség -

felderítésével, kivizsgálásával, üldözésével és szankcionálásával kapcsolatban,

1. javaslatok előterjesztése a korrupció megelőzésének és felderítésének javítását célzó intézkedésekre, ideértve különösen azon intézkedéseket, amelyek az összes rendelkezésre álló korrupciómegelőzési és -felderítési eszköz hatékony használatára vonatkoznak, továbbá az állami közigazgatási és ellenőrző hatóságok és a nyomozó hatóságok közötti információáramlás javítását célzó intézkedésekre,
2. az a) és b) pontban meghatározott feladatok alapján - a Hatóság éves elemző integritásjelentésétől függetlenül - éves jelentés készítése, amely elemzi a korrupció és a korrupciós gyakorlatok kockázatait és tendenciáit, hatékony ellenintézkedéseket és bevált gyakorlatokat javasol a korrupciós kockázatok és korrupciós típusok megelőzésére, felderítésére és szankcionálására, és felméri a hatékony végrehajtásukat, valamint azt, hogy a korábbi javaslatait hogyan követték nyomon és hajtották végre a vonatkozó jogalkotási és nem jogalkotási kezdeményezések és kormányprogramok.

A Munkacsoport figyelembe veszi

1. az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendelet 61. cikk (1) bekezdésében és
2. a közbeszerzésről és a 2004/18/EK irányelv hatályon kívül helyezéséről szóló, 2014. február 26-i 2014/24/EU európai parlamenti és tanácsi irányelv 24. cikkében meghatározott összeférhetetlenségi helyzeteket is, kiegészítve az összeférhetetlenségek költségvetési rendelet szerinti elkerüléséről és kezeléséről szóló bizottsági iránymutatással (C/2021/2119), valamint a vonatkozó nemzeti rendelkezésekkel.

A Hatóság a Munkacsoport jelentését az éves elemző integritásjelentés elkészítésekor figyelembe veheti, de a Munkacsoport jelentéséhez nincs kötve és nem köteles azt figyelembe venni.

A Munkacsoport az éves jelentését a tárgyévet követő év március 15-éig fogadja el.

A Munkacsoport az éves jelentését megküldi a Kormány részére, amelyet a Kormány a honlapján közzétesz.

A Kormány a Munkacsoport éves jelentését és az éves jelentésben foglalt javaslatokat soron kívül, a megküldéstől számított két hónapon belül megvitatja.

Ha a Kormány úgy dönt, hogy valamely javaslatot nem hajtja végre, a döntésének részletes indokolását a döntés meghozatalától számított egy hónapon belül megküldi a Munkacsoport elnöke részére.

A Munkacsoport elnöke tájékoztatja a Munkacsoportot az éves jelentés alapján meghozott intézkedésekről és a meg nem tett intézkedésekkel kapcsolatos indokolásról. Ezt a tájékoztatást a Kormány honlapján - a Munkacsoport éves jelentésével azonos helyen -, valamint a Hatóság honlapján közzé kell tenni.

A Munkacsoportnak a korrupcióellenes küzdelem területén tevékenykedő független, nem kormányzati szereplőket képviselő tagjai jogosultak árnyékjelentést készíteni, amelyet a Munkacsoport és a Hatóság honlapján annak Kormány felé történő megküldésével egyidejűleg nyilvánosan hozzáférhetővé kell tenni.

A Munkacsoport tagjainak száma huszonegy fő, amely

1. a Hatóság elnökéből,
2. a nem kormányzati szereplőket képviselő tíz tagból, valamint
3. az állami szerveket képviselő tíz tagból áll.

A Munkacsoport munkájában részt vevő nem kormányzati szereplőket képviselő tagokat a Hatóság Igazgatósága döntésének megfelelően a Munkacsoport elnöke kéri fel.

A Munkacsoport állami szerveket képviselő tagjai:

1. az igazságügyért felelős miniszter által kijelölt szakmai felsővezető,
2. az állami beruházásokért felelős miniszter által kijelölt szakmai felsővezető,
3. az államháztartásért felelős miniszter által kijelölt szakmai felsővezető,
4. a bűncselekmények megelőzéséért felelős miniszter által kijelölt szakmai felsővezető,
5. a közigazgatási minőségpolitikáért és személyzetpolitikáért felelős miniszter által kijelölt szakmai felsővezető,
6. az európai uniós források felhasználásáért felelős miniszter által kijelölt szakmai felsővezető,
7. az Alkotmányvédelmi Hivatal főigazgatója által kijelölt személy,
8. az országos rendőrfőkapitány által kijelölt személy,
9. a Nemzeti Védelmi Szolgálat főigazgatója által kijelölt személy és
10. a Nemzeti Adó- és Vámhivatal elnöke által kijelölt személy.

Minden tagot azonos jogok és kötelezettségek illetnek meg a Munkacsoport működésével összefüggésben, beleértve az információkhoz való hozzáférést és a beavatkozási jogot.

A Munkacsoportban való tagság nem jogosít fel a Hatóság tevékenységéhez való hozzáférésre.

A Munkacsoport elnöke felkéri a következőket, hogy állandó meghívottként, konzultatív és tanácsadói minőségben vegyenek részt a Munkacsoport munkájában:

1. az Állami Számvevőszék elnöke által kijelölt személy,
2. a Gazdasági Versenyhivatal elnöke által kijelölt személy,
3. a Közbeszerzési Hatóság elnöke által kijelölt személy,
4. a Szabályozott Tevékenységek Felügyeleti Hatósága elnöke által kijelölt személy,
5. az Országos Bírósági Hivatal elnöke által kijelölt személy és
6. a legfőbb ügyész által kijelölt személy.

Az állandó meghívottak a tagokkal azonos jogokkal rendelkeznek a Munkacsoport működésével összefüggésben az információkhoz való hozzáférés és a beavatkozás joga tekintetében.

A Hatóság elnökének felkérése alapján a Munkacsoport ülésén tanácskozási joggal más személy részt vehet.

A Munkacsoport tagjai, valamint az állandó és eseti jelleggel meghívottak a Munkacsoportban végzett munkájukért díjazásban és költségtérítésben nem részesülnek.

A Munkacsoport tagjai, valamint az állandó és eseti jelleggel meghívottak a feladatuk ellátásával kapcsolatban tudomásukra jutott minden törvény által védett titkot, így különösen üzleti titkot kötelesek megőrizni.

A nem kormányzati szereplőket képviselő tagokat nyílt, átlátható, megkülönböztetésmentes pályázati eljárásban, a szakértelemhez és érdemekhez kapcsolódó tárgyilagos kritériumok alapján kell kiválasztani.

Nem kormányzati szereplőket képviselő tag olyan személy lehet, aki bizonyíthatóan független a Kormánytól, a hatóságoktól, a politikai pártoktól és az üzleti érdekektől, továbbá bizonyított szakértelemmel és kellően hosszú és igazolható szakmai tevékenységgel rendelkezik az alábbiak közül egy vagy több területen:

1. korrupció megelőzése és korrupció elleni küzdelem,
2. átláthatóság, nyilvános információkhoz való hozzáférés,
3. közbeszerzési eljárások,
4. a Munkacsoport feladataihoz kapcsolódóan emberi jogok védelme, valamint bűnüldözés.

A pályázati felhívásra jelentkezők közül a nem kormányzati szereplőket képviselő tagjelöltek listáját a Hatóság elnöke állítja össze.

A Hatóság Igazgatósága a tagjelöltek listájáról választja ki a nem kormányzati szereplőket képviselő tagokat.

A nem kormányzati szereplőket képviselő tagok megbízatásukat személyesen kötelesek ellátni.

A Munkacsoport nem kormányzati szereplőket képviselő tagjának megbízatása megszűnik

1. lemondással,
2. halálával,
3. a felkérés visszavonásával, ha a Hatóság Igazgatósága a Munkacsoport elnökének javaslatára úgy dönt, hogy a kiválasztási kritériumok már nem teljesülnek.

A Munkacsoport nem kormányzati szereplőket képviselő tagja a Munkacsoportban betöltött tisztségéről bármikor írásban lemondhat. A lemondást nem kell megindokolni. A lemondást a Hatóság Igazgatóságával kell közölni.

**2.4. A Munkacsoport vezetése és ülésezése**

A Munkacsoport elnöke a Hatóság elnöke.

A Munkacsoport alelnökét a Munkacsoport a nem kormányzati szereplőket képviselő tagjai közül, többségi döntéshozatal útján választja meg.

A Munkacsoport elnöke képviseli a Munkacsoportot.

A Munkacsoport elnökét távolléte esetén a Munkacsoport alelnöke a Munkacsoport képviseletében és üléseinek vezetésében teljes jogkörrel helyettesíti.

A Munkacsoport testületi üléseit szükség szerint, de évente legalább két alkalommal tartja. Az elnök összeállítja az ülés napirendjét és vezeti az ülést.

A Munkacsoport akkor határozatképes, ha tagjainak több mint fele az ülésen jelen van.

A Munkacsoport határozatait – az alábbi bekezdésben ismertetett kivétellel – a leadott szavazatok egyszerű többségével hozza. A Munkacsoport elnökének szavazata egy tag által leadott szavazatnak számít, szavazategyenlőség esetén a Munkacsoport elnökének szavazata dönt. Az állandó és eseti jelleggel meghívottak nem rendelkeznek szavazati joggal.

Abban az esetben, ha az ülésen jelen lévő tagok közül a nem kormányzati szereplőket képviselő tagok száma - ide nem értve az elnököt - nem éri el a jelen lévő tagok felét, a nem kormányzati szereplőket képviselő tagok szavazatainak értékét úgy kell megállapítani, hogy a nem kormányzati szereplőket képviselő tagok szavazatainak összértéke az összes szavazat - ide nem értve az elnök szavazatát - felét tegye ki.

A Munkacsoport az ügyrendjét az elnök javaslatára maga állapítja meg.

A Munkacsoport üléséről készült jegyzőkönyvet a Hatóság honlapján közzé kell tenni. A tagok által előre megküldött írásbeli közreműködéseket, valamint az általuk tett utólagos írásos észrevételeket csatolni kell a jegyzőkönyvhöz.

A Hatóság biztosítja a Munkacsoport tevékenységének titkársági és adminisztratív támogatását.

A titkársági és adminisztratív feladatok ellátására a Hatóság szervezetéből kijelölt köztisztviselő független a Munkacsoporttól és a Hatóságnak felel.

A Munkacsoport ügyrendje a Hatóság honlapján megtekinthető.

1. **Minimumkövetelmények, kizáró feltételek, összeférhetetlenség**

**3.1.** **A pályázatot benyújtó nem kormányzati szereplőkre vonatkozó minimum-követelmények**

A Munkacsoport nem kormányzati szereplőket képviselő tagjának olyan személy kérhető fel, aki bizonyíthatóan független a Kormánytól, a hatóságoktól, a politikai pártoktól és az üzleti érdekektől, továbbá bizonyított szakértelemmel és kellően hosszú és igazolható szakmai tevékenységgel rendelkezik az alábbiak közül egy vagy több területen:

1. korrupció megelőzése és korrupció elleni küzdelem,
2. átláthatóság, nyilvános információkhoz való hozzáférés,
3. közbeszerzési eljárások,
4. a Munkacsoport feladataihoz kapcsolódóan emberi jogok védelme, valamint bűnüldözés.

Pályázatot szervezetkéntaz alábbi körbe tartozó, a 3.3. pontban meghatározott terület(ek)en legalább 60 hónapja igazoltan működő szervezetek nyújthatnak be:

1. tudományos és/vagy oktatási tevékenységgel foglalkozó szervezet;
2. szakmai érdekképviseleti szervezet;
3. az államtól, politikai pártoktól és gazdasági szereplőktől egyaránt független társadalmi szervezet.

A Munkacsoport tagjának ajánlására pályázatot költségvetési szerv, államigazgatási szerv, közalapítvány, pártalapítvány, európai szintű politikai alapítvány vagy az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (a továbbiakban: Civil tv.) szerint közvetlen politikai tevékenységet végző szervezet nem nyújthat be.

Egy nem kormányzati szereplőt képviselő szervezet (továbbiakban: Szervezet) egy természetes személy tagot delegálhat a Munkacsoportba.

**Fogalommagyarázat**

***Tudományos és/vagy oktatási tevékenységgel foglalkozó szervezet***

Egyetemek, iskolák, kutatóközpontok, Think Tankek és más hasonló szervezetek, amelyek tudományos és/vagy oktatási tevékenységet végeznek.

***Szakmai érdekképviseleti szervezet***

Olyan non-profit szervezetek, amelyek egy bizonyos szakmát folytató egyének – például orvosok, ápolók, építészek, mérnökök és jogászok – érdekeit kívánják előmozdítani. A szakmai érdekképviseleti szervezetek különböznek az üzleti vagy vállalkozói szövetségektől, mivel nem az üzleti szférában működő cégek érdekeit, hanem egy-egy szakmát végző egyének érdekeit hirdetik és védik.

***Az államtól, politikai pártoktól és gazdasági szereplőktől egyaránt független társadalmi szervezet***

A Civil tv. 2. § 6. pontja szerinti civil szervezet és a cégnyilvánosságról, a bírósági cégeljárásról és a végelszámolásról szóló 2006. évi V. törvény szerinti nonprofit gazdasági társaság.

A fentieken kívüli szervezetek pályázata visszautasításra kerül.

**3.2.** **A delegáló Szervezet felelőssége**

A Szervezet felelős annak biztosításáért, hogy az általa delegált szakértő magas szintű vonatkozó szakértelemmel rendelkezzen és vele szemben ne álljon fenn sem a 3.4. pontban meghatározott valamely kizáró ok, sem a 3.5. pontban foglalt összeférhetetlenség.

**3.3.** **A pályázatot benyújtó természetes személyre és a pályázatot benyújtó Szervezet által jelölt szakértőre vonatkozó minimumkövetelmények**

Nem kormányzati szereplőket képviselő tag olyan személy lehet, aki bizonyíthatóan független a Kormánytól, a hatóságoktól, a politikai pártoktól és az üzleti érdekektől, továbbá bizonyított szakértelemmel és kellően hosszú és igazolható szakmai tevékenységgel rendelkezik az alábbiak közül egy vagy több szakterületen:

1. korrupció megelőzése és korrupció elleni küzdelem,
2. átláthatóság, nyilvános információkhoz való hozzáférés,
3. közbeszerzési eljárások,
4. a Munkacsoport feladataihoz kapcsolódóan emberi jogok védelme, valamint bűnüldözés.

**3.4.** A Munkacsoport tagja nem lehet olyan természetes személy, aki

1. nem rendelkezik az Európai Unió vagy az Európai Gazdasági Térség valamely államának állampolgárságával;
2. cselekvőképtelen vagy cselekvőképességében részlegesen korlátozott;
3. a büntetett előélethez fűződő hátrányok alól nem mentesült.

**3.5.** Összeférhetetlen és a Munkacsoport tevékenységében tagként nem vehet részt az a természetes személy, aki

1. párt, pártalapítvány vagy európai szintű politikai alapítvány, közalapítvány vagy a Civil tv. szerint közvetlen politikai tevékenységet végző szervezet tagja;
2. országgyűlési, európai parlamenti, önkormányzati képviselő, nemzetiségi szószóló, polgármester és állami vezető;
3. politikai tisztséget töltött be a kormányzatban;
4. a pályázat benyújtását megelőző öt évben párt, pártalapítvány vagy európai szintű politikai alapítvány foglalkoztatásában állt, vagy – akár önkéntes alapon, akár díjazás ellenében – tevékenységet végzett ilyen szervezet számára;
5. bármely olyan helyzetben van, amely észszerűen feltételezhetően veszélyezteti vagy veszélyeztetheti a tag képességét arra, hogy a Munkacsoportban függetlenül és a közérdeknek megfelelően járjon el.
6. **A pályázat tartalmi elemei**

A pályázat részeként az alábbiakat kell benyújtani:

1. pályázati adatlap (jelen felhívás 1. melléklete szerint), amely tartalmazza a pályázó adatait, képviselőjét, elérhetőséget;
2. kísérőlevél (maximum 3 oldal), melyben (1) a pályázó kifejti, hogy mi volt a motivációja, amiért a felhívásra válaszul pályázatot nyújtott be; (2) a pályázó kifejti elképzeléseit az Eufetv.-ben rögzített feladatokról, amelyeket a Munkacsoport tagjaként a saját magára, illetve a Munkacsoport egészére vonatkozóan a legfontosabbnak ítél, továbbá, hogy a Munkacsoport tevékenységében mivel tud közreműködni;
3. kizárólag Szervezet pályázó esetén:
   * kiválasztási adatlap (jelen felhívás 2. melléklete szerint), melyben a pályázó kifejti, milyen módon felel meg a 3. pontban részletezett kiválasztási feltételeknek;
   * a Szervezet szakmai tevékenységének rövid bemutatása.
4. a Munkacsoport tagjának javasolt személy saját kezűleg aláírt szakmai önéletrajza, amely a szükséges részletezettséggel tartalmazza az alábbiak megjelölését:
   * a releváns munkatapasztalatok leírása a munkáltató hatóságok/szervezetek, valamint a munkavégzés időtartamával,
   * az egyes projektek és/vagy feladatok leírása, amelybe bevonásra került, és amelyek különösen jelentősek a 3.3. pontban meghatározott szakterületek valamelyikén,
   * publikációk hivatkozása a 3.3. pontban meghatározott szakterületek valamelyikén.
5. a Munkacsoport tagjának javasolt személy nyilatkozata (jelen felhívás 3. melléklete szerint) arról, hogy a Munkacsoportban való részvételhez szükséges rendelkezésre állást vállalja, valamint, hogy vele szemben összeférhetetlenséget eredményező körülmények nem állnak fenn.
6. Nyilatkozat (jelen felhívás 4. melléklete) arról, hogy pályázó a pályázati felhívásra benyújtott pályázati dokumentációjában szereplő személyes adatai kezeléséhez és a pályázati dokumentáció nyilvánosságra hozatalához hozzájárul.
7. **A pályázat benyújtása**

A pályázat benyújtásának határideje:

**2024. augusztus 16. 24:00 óra** közép-európai idő szerint, ameddig a pályázatot be kell nyújtani az alábbi

[palyazat@integritashatosag.hu](mailto:palyazat@integritashatosag.hu)

címre elektronikus levélben, aláírt pdf formában.

A benyújtás időpontjának az e-mail „Küldés időpontja” rovatban szereplő adat minősül.

Az e-mail tárgyában kérjük feltüntetni a „*PÁLYÁZAT Korrupcióellenes Munkacsoport tevékenységében való közreműködésre*” tárgymegjelölés.

A benyújtott pályázat a határidő előtt és után is bármikor írásban visszavonható. A benyújtási határidő után visszavont pályázatot a kiíró nem szolgáltatja vissza.

A pályázatban foglalt nyilatkozatokat saját kezűleg aláírva, Szervezet pályázó esetén cégszerű aláírással ellátva kell benyújtani. A pályázatot és annak mellékleteit magyar nyelven kell benyújtani, nem magyar nyelvű dokumentumok csatolása esetén azok magyar nyelvű fordítását mellékelni kell.

1. **A pályázat elbírálása**

A pályázat benyújtásának fejében a Hatóság sem díjat, sem költségtérítést nem fizet.

A Hatóság a pályázatok bírálata során a pályázót felhívhatja hiánypótlás teljesítésére, valamint a pályázatban található, nem egyértelmű kijelentés, nyilatkozat, igazolás tartalmának vagy más körülménynek a tisztázása érdekében a pályázótól felvilágosítást kérhet. A pályázati feltételeknek meg nem felelő pályázat visszautasításra kerül.

A Hatóság valamennyi pályázót a pályázat elbírálásának eredményéről ésszerű időn belül írásban (elektronikus úton) értesíti.

1. **A tagjelölti alkalmassági feltételek értékelése és a tagok kiválasztása**

Az Eufetv. 57. § (4) bekezdése alapján az Alkalmassági Bizottság kötelező erejű véleményt adott a Hatóság Igazgatóságának a tagjelölti alkalmassági feltételek értékelésére és a kiválasztás szempontjaira vonatkozóan.

Az Alkalmassági Bizottság jelen pályázat tekintetében fenntartotta 7/2022. számú (2022. november 10.) határozatát, amelyet 2024. február 19. napján ismételten megerősített, ennek tartalma alapján:

Az Eufetv. 57. § (2) bekezdése szerint a nem kormányzati szereplőket képviselő tag olyan személy lehet, aki bizonyíthatóan független a Kormánytól, a hatóságoktól, a politikai pártoktól és az üzleti érdekektől, továbbá bizonyított szakértelemmel és kellően hosszú és igazolható szakmai tevékenységgel rendelkezik az alábbiak közül egy vagy több területen:

1. korrupció megelőzése és korrupció elleni küzdelem,
2. átláthatóság, nyilvános információkhoz való hozzáférés,
3. közbeszerzési eljárások,
4. a Munkacsoport feladataihoz kapcsolódóan emberi jogok védelme, valamint bűnüldözés.

A Munkacsoport tagja alkalmassági feltételek értékelése során az alábbi szempontokat kell figyelembe venni:

- szakmai tevékenység az Eufetv. 57. § (2) bekezdésében meghatározott témákban;

- a pályázat részeként benyújtott részletes elképzelés szakmai színvonalának értékelése közbeszerzési és integritás szempontból;

- amennyiben szervezetet képvisel, úgy a szervezet szakmai tevékenysége az Eufetv. 57. § (2) bekezdésében meghatározott témákban;

- hazai és/vagy nemzetközi publikációs aktivitás az Eufetv. 57. § (2) bekezdésében meghatározott témákban;

- felsőfokú intézményben végzett oktatási tevékenység az Eufetv. 57. § (2) bekezdésében meghatározott témákban.

A Munkacsoport kialakítása során az alábbi szempontokat kell figyelembe venni:

- a kiválasztás során minél több szakmai szervezet bevonására kell lehetőséget biztosítani;

- a munkacsoportnak minél reprezentatívabb módon kell képviselnie a társadalmat;

- a munkacsoport tagjainak kiválasztása során törekedni kell arra, hogy tagjainak valós

társadalmi és közvéleményformáló ereje legyen;

- a munkacsoport kialakítása során figyelemmel kell lenni a színvonalas szakmai és módszertani háttér biztosítására;

- a munkacsoport kialakítása során törekedni kell arra, hogy hazai és nemzetközi elismertséggel is rendelkező tagjai legyenek;

- a munkacsoport kialakítása során törekednie kell arra, hogy tagjai között legyen közbeszerzési fenntarthatóság témájában jártas szakember.

A Hatóság Igazgatósága az Eufetv. 57. § (5) bekezdésben foglalt felhatalmazás alapján a tagjelöltek listájáról – az Alkalmassági Bizottság fenti kiválasztási szempontrendszerre adott véleményére figyelemmel – választja ki a nem kormányzati szereplőket képviselő tagokat.

Kelt: 2024. július 18.

Biró Ferenc Pál

elnök

Melléklet:

1. Pályázati adatlap (nyilatkozatminta)
2. Kiválasztási adatlap (nyilatkozatminta, kizárólag Szervezet pályázó esetén)
3. A Munkacsoport tagjának javasolt személy nyilatkozata (nyilatkozatminta)
4. Hozzájáruló nyilatkozat személyes adatok kezeléséhez és a pályázati dokumentáció nyilvánosságra hozatalához
5. Adatkezelési tájékoztató
6. Hozzájáruló nyilatkozat a Korrupcióellenes Munkacsoport tevékenységében való közreműködés tárgyában kiírt pályázati felhívásra benyújtott pályázati dokumentációval kapcsolatos személyes adatok kezeléséhez
7. Hozzájáruló nyilatkozat a Korrupcióellenes Munkacsoport tevékenységében való közreműködés tárgyában kiírt pályázati felhívásra benyújtott pályázati dokumentáció www.kemcs.hu honlapon történő közzétételéhez kapcsolódó személyes adatok kezeléséhez

*1. sz. melléklet*

**Pályázati adatlap[[1]](#footnote-2)**

|  |  |
| --- | --- |
| **Pályázó neve:** |  |
| **Pályázó székhelye / lakóhelye:** |  |
| **Pályázó azonosító száma (adószám / adóazonosító jel / nyilvántartásba vételi szám stb. kivéve természetes személy pályázó esetén):** |  |
| **Pályázó képviselője (kivéve természetes személy pályázó esetén):** |  |
| **Pályázó értesítési e-mail címe:** |  |
| **Pályázó telefonos elérhetősége:** |  |

A fent megjelölt Pályázó nevében nyilatkozom, hogy az INTEGRITÁS HATÓSÁG által „*Korrupcióellenes Munkacsoport tevékenységében való közreműködés*” tárgyában kiírt pályázati felhívásra a jelen nyilatkozattal pályázatot nyújtok be a hivatkozott pályázati felhívás 2.3. pontja szerinti Munkacsoportban való közreműködésre.

Kelt: ………………………………, 2024. …………. hónap …… nap

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(saját kezű / cégszerű aláírás)

*2. sz. melléklet*

**Kiválasztási adatlap[[2]](#footnote-3)**

A ……………………………………………… Pályázó nevében nyilatkozom, hogy az INTEGRITÁS HATÓSÁG által „*Korrupcióellenes Munkacsoport tevékenységében való közreműködés*” tárgyában kiírt pályázati felhívás 3. pontja szerinti kiválasztási feltételeknek a Pályázó az alábbiak szerint felel meg.

|  |  |
| --- | --- |
| **Nem kormányzati szervezetre vonatkozó feltétel**[[3]](#footnote-4)**:** | **A megfelelés részletezése:** |
| * tudományos és/vagy oktatási tevékenységgel foglalkozó szervezet * szakmai érdekképviseleti szervezet * az államtól, politikai pártoktól és gazdasági szereplőktől egyaránt független társadalmi szervezet |  |
| Megfelelő időtartamú (legalább 60 hónapos) működés a Munkacsoport feladataihoz kapcsolódó, a pályázati felhívás 3.3. pontja szerinti területe(ke)n: |  |
| A Munkacsoportba tagként jelölt szakértő neve: |  |

Kelt: ………………………………, 2024. …………. hónap …… nap

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(saját kezű / cégszerű aláírás)

*3. sz. melléklet*

**A Munkacsoport tagjának javasolt személy nyilatkozata[[4]](#footnote-5)**

Alulírott …………….……………………………………………………… (a szakember neve) a ……………………………………………… Pályázó által benyújtott pályázat keretében nyilatkozom, hogy az INTEGRITÁS HATÓSÁG által „*Korrupcióellenes Munkacsoport tevékenységében való közreműködés*” tárgyában kiírt pályázati felhívás alapján

* a 2022. évi XXVII. törvény alapján létrehozott Korrupcióellenes Munkacsoport tagságát vállalom, a részvételhez rendelkezésre állok;
* a Munkacsoport feladataihoz kapcsolódó területen szakértelemmel és tapasztalattal rendelkezem a mellékelt szakmai önéletrajzomban foglaltak szerint;
* velem szemben a pályázati felhívásban részletezett, összeférhetetlenséget eredményező körülmény nem áll fenn.

Kelt: ………………………………, 2024. …………. hónap …… nap

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(saját kezű / cégszerű aláírás)

*4. sz. melléklet*

**Hozzájáruló nyilatkozat az INTEGRITÁS HATÓSÁG által „*Korrupcióellenes Munkacsoport tevékenységében való közreműködés*” tárgyában kiírt pályázati felhívásra benyújtott pályázati dokumentációban szereplő személyes adatok kezeléséhez és a pályázati dokumentáció nyilvánosságra hozatalához**

Alulírott…………….……………………………………………………… (pályázó neve) jelen nyilatkozat aláírásával kifejezettem hozzájárulok ahhoz, hogy az általam benyújtott pályázati dokumentációban általam megadott személyes adataimat az INTEGRITÁS HATÓSÁG a pályázat elbírálása céljából kezelje valamint ahhoz, hogy pályázati anyagom teljes terjedelmében a Korrupcióellenes Munkacsoport átlátható működése érdekében a Korrupcióellenes Munkacsoport honlapján a személyes adatok védelmére vonatkozó jogszabályok betartása mellett közzétételre kerüljön.

Tudomásul veszem, hogy hozzájárulásomat bármikor visszavonhatom az [adatvedelem@integritashatosag.hu](mailto:adatvedelem@integritashatosag.hu) e-mail címre megküldött nyilatkozatommal.

Kelt: ………………………………, 2024. …………. hónap …… nap

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(saját kezű / cégszerű aláírás)

*5. sz. melléklet*

**Adatkezelési tájékoztató**

**A Korrupcióellenes Munkacsoport tevékenységében való közreműködés tárgyában kiírt pályázati felhívással és a pályázati dokumentáció honlapon történő közzétételével kapcsolatos személyes adatok kezeléséről**

**1. Az adatkezelési tájékoztató célja**

Az Országgyűlés az európai uniós költségvetési források felhasználásának ellenőrzéséről szóló 2022. évi XXVII. törvényben (a továbbiakban: Eufetv.) Korrupcióellenes Munkacsoport létrehozásáról és működtetéséről döntött. A Munkacsoport célja, hogy az Integritás Hatóság (továbbiakban: Hatóság) mellett, a Hatóságtól független elemző, javaslattevő, véleményező és döntéselőkészítő feladatokat lásson el.

A Munkacsoportot -az Eufetv. vonatkozó rendelkezései alapján - a Hatóság hozza létre és gondoskodik annak működtetéséről.

Az Eufetv. 49. §-a értelmében a Hatóság feladata, hogy gondoskodjon a korrupció elleni küzdelem terén tevékenykedő nem kormányzati szereplők Munkacsoport tevékenységébe történő bevonásáról.

Jelen adatkezelési tájékoztató célja, hogy az Európai Parlament és a Tanács 2016. április 27-i (EU) 2016/679. számú, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46. EK irányelv hatályon kívül helyezéséről szóló rendelet (a továbbiakban: GDPR) 13. cikke alapján tájékoztatást nyújtson az Eufetv. 57. §-a szerinti nyílt, átlátható és megkülönböztetésmentes pályázati eljárás során megvalósuló adatkezelésekről.

**2. Adatkezelő és Adatvédelmi tisztviselő**

**Adatkezelő:**

Integritás Hatóság (képviseli: Biró Ferenc Pál elnök)

Székhely: 1051 Budapest, Széchényi István tér 7-8.

E-mail cím: [info@integritashatosag.hu](mailto:info@integritashatosag.hu)

**Adatvédelmi tisztviselő:**

dr. Volenszki Zsolt

E-mail címe: [adatvedelem@integritashatosag.hu](mailto:adatvedelem@integritashatosag.hu)

**3. A pályázati felhívással kapcsolatos személyes adatok kezelése**

|  |  |
| --- | --- |
| Az adatkezelés célja | A Korrupcióellenes Munkacsoport nem kormányzati szereplőket képviselő tagjának kiválasztása. |
| Az adatkezelés jogalapja | A GDPR) 6. cikk (1) bekezdés a) pontja alapján a pályázó hozzájárulása. Különleges személyes adatok esetén az adatkezelés jogalapja a GDPR 9. cikk (2) a) pontja. |
| Kezelt személyes adatok köre | A pályázati felhívás során közétett pályázati adatlapon, kísérőlevélben és az önéletrajzban a pályázó által megadott személyes (különösen a pályázó neve, kapcsolattartási adatai, a benyújtott önéletrajzban és kísérőlevélben a pályázó által megadott személyes adatok) adatok. |
| Adatok elsődleges forrása | A kezelt személyes adatokat a Hatóság a pályázótól szerzi be. |
| Az adatkezelés időtartama | A Hatóság a pályázat részeként rendelkezésére bocsátott személyes adatokat a pályázati eljárás lezárultát követő 5 évig őrzi. |
| Adatokhoz való hozzáférés és adattovábbítás | A pályázat részeként a Hatóság rendelkezésére bocsátott személyes adatokat a kiválasztási eljárásban részt vevő személyek kezelik. A benyújtott pályázati dokumentáció az Eufetv. 57. §-a alapján Alkalmassági Bizottság részére kerülhet továbbításra. |

**4. A pályázati dokumentáció** [**www.kemcs.hu**](http://www.kemcs.hu) **weboldalon való közzétételhez kapcsolódó személyes adatok kezelése**

|  |  |
| --- | --- |
| Az adatkezelés célja | A Korrupcióellenes Munkacsoport átlátható működésének biztosítása. |
| Az adatkezelés jogalapja | A GDPR) 6. cikk (1) bekezdés a) pontja alapján a pályázó hozzájárulása. Különleges személyes adatok esetén az adatkezelés jogalapja a GDPR 9. cikk (2) a) pontja. |
| Kezelt személyes adatok köre | A Korrupcióellenes Munkacsoport nem kormányzati szereplőket képviselő tagjának kiválasztására kiírt pályázatra benyújtott pályázati dokumentáció. |
| Adatok elsődleges forrása | A kezelt személyes adatokat a Hatóság a pályázótól szerzi be. |
| Az adatkezelés időtartama | A pályázati dokumentáció a [www.kemcs.hu](http://www.kemcs.hu) weboldalon kerül közzétételre. A pályázati dokumentációt a Hatóság 5 évig – a nem kormányzati szereplőket képviselő tag megbízatásának megszűnése esetén a pályázati dokumentáció archívumban történő tárolásával - őrzi. |
| Adatokhoz való hozzáférés és adattovábbítás | A pályázat részeként a Hatóság rendelkezésére bocsátott személyes adatokat a kiválasztási eljárásban részt vevő személyek kezelik. A benyújtott pályázati dokumentáció az Eufetv. 57. §-a alapján Alkalmassági Bizottság részére kerülhet továbbításra. |

**5. A Pályázókat, mint érintetteket megillető jogok**

**5.1. A hozzáféréshez való jog:** A Pályázó jogosult arra, hogy a Hatóság adatvédelmi tisztviselőjén keresztül tájékoztatást kérjen arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy megismerje azt, hogy a Hatóság

1. milyen személyes adatait;
2. milyen jogalapon;
3. milyen adatkezelési cél miatt;
4. mennyi ideig kezeli;

továbbá, hogy

1. kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait;
2. milyen forrásból származnak a személyes adatai (amennyiben nem az érintett bocsátotta azokat a Hatóság rendelkezésére);
3. a Hatóság alkalmaz-e automatizált döntéshozatalt, valamint annak logikáját, ideértve a profilalkotást is.

A Hatóság az adatkezelés tárgyát képező személyes adatok másolatát az érintett erre irányuló kérésére első alkalommal díjmentesen bocsátja a rendelkezésére, ezt követően adminisztratív költségeken alapuló, ésszerű mértékű díjat számíthat fel.

Az adatbiztonsági követelmények teljesülése és az érintett jogainak védelme érdekében a Hatóság köteles meggyőződni az érintett és a hozzáférési jogával élni kívánó személy személyazonosságának egyezéséről, ennek érdekében a tájékoztatás, az adatokba történő betekintés, illetve azokról másolat kiadása is az érintett személyének azonosításához kötött.

**5.2. A helyesbítéshez való jog:** A Pályázó a Hatóság adatvédelmi tisztviselőjén keresztül kérheti, hogy a Hatóság módosítsa valamely személyes adatát. Amennyiben az érintett hitelt érdemlően igazolni tudja a helyesbített adat pontosságát, a Hatóság a kérést legfeljebb egy hónapon belül teljesíti, és erről az általa megadott elérhetőségen értesíti az érintett személyt.

**5.3. A zároláshoz (adatkezelés korlátozásához) való jog:** A Pályázó a Hatóság adatvédelmi tisztviselőjén keresztül kérheti, hogy a személyes adatai kezelését a Hatóság korlátozza (az adatkezelés korlátozott jellegének egyértelmű jelölésével és az egyéb adatoktól elkülönített kezelés biztosításával) amennyiben

1. vitatja a személyes adatai pontosságát (ebben az esetben a Hatóság arra az időtartamra korlátozza az adatkezelést, amíg ellenőrzi a személyes adatok pontosságát);
2. az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;
3. az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy
4. az érintett tiltakozott az adatkezelés ellen (ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben).

**5.4. A tiltakozáshoz való jog:** A Pályázó a Hatóság adatvédelmi tisztviselőjén keresztül tiltakozhat az adatkezelés ellen, ha álláspontja szerint a Hatóság a személyes adatát a jelen adatkezelési tájékoztatóban megjelölt célokkal összefüggésben nem megfelelően kezelné. Ebben az esetben a Hatóságnak kell igazolnia, hogy a személyes adat kezelését olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

**5.5. A törléshez való jog:** A tájékoztatóban ismertetett adatkezelések kapcsán az érintett csak akkor élhet a törléshez való jogával, ha a Hatóságra ruházott közhatalmi jogosítványok gyakorlása keretében végzett feladat végrehajtásához az adat nem szükséges.

**5.6. Jogorvoslathoz való jog:** Ha az érintett úgy ítéli meg, hogy a Hatóság a személyes adatainak kezelése során megsértette a GDPR szabályait

1. panaszt nyújthat be a Nemzeti Adatvédelmi és Információszabadság Hatósághoz (cím: 1055 Budapest, Falk Miksa utca 9-11., postacím: 1363 Budapest, Pf. 9., E-mail: ugyfelszolgalat@naih.hu, honlap: www.naih.hu), vagy
2. lehetősége van adatainak védelme érdekében bírósághoz fordulni, amely az ügyben a bíróság soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím), illetve a Hatóság székhelye szerint illetékes törvényszéknél nyújtja-e be keresetét. A lakóhelye vagy tartózkodási helye szerinti törvényszéket megkeresheti a https://birosag.hu/birosag-kereso oldalon. A Hatóság székhelye szerint a perre a Fővárosi Törvényszék rendelkezik illetékességgel.

*6. sz. melléklet*

**Hozzájáruló nyilatkozat** **a Korrupcióellenes Munkacsoport tevékenységében való közreműködés tárgyában kiírt pályázati felhívásra benyújtott pályázati dokumentációval kapcsolatos személyes adatok kezeléséhez**

Alulírott:

lakcím:

szül. hely, idő:

mint adatkezeléssel érintett (a továbbiakban érintett),

**jelen nyilatkozat aláírásával kifejezetten hozzájárulok ahhoz**

hogy a Korrupcióellenes Munkacsoport tevékenységében való közreműködés tárgyában kiírt pályázati felhívásra benyújtott pályázati dokumentációt, és az abban megadott személyes adataimat az Integritás Hatóság a pályázat elbírálása céljábólkezelje.

Tudomásul veszem, hogy személyes adataim kezelésének jogalapja a GDPR 6. cikk (1) bekezdés a)[[5]](#footnote-6) pontja szerinti hozzájárulásom, különleges személyes adatok esetében a GDPR 9. cikk (2) a) [[6]](#footnote-7)pontja szerinti kifejezett hozzájárulásom.

Tudomásul veszem, hogy hozzájárulásomat az [adatvedelem@integritashatosag.hu](mailto:adatvedelem@integritashatosag.hu) e-mail címre megküldött nyilatkozatommal bármikor visszavonhatom. A hozzájárulás visszavonása nem érinti a visszavonás előtt a hozzájárulás alapján végrehajtott adatkezelés jogszerűségét.

Kelt:

Pályázó aláírása

*7. sz. melléklet*

**Hozzájáruló nyilatkozat a Korrupcióellenes Munkacsoport tevékenységében való közreműködés tárgyában kiírt pályázati felhívásra benyújtott pályázati dokumentáció** [**www.kemcs.hu**](http://www.kemcs.hu) **honlapon történő közzétételéhez kapcsolódó személyes adatok kezeléséhez**

Alulírott:

lakcím:

szül. hely, idő:

mint adatkezeléssel érintett (a továbbiakban érintett),

**jelen nyilatkozat aláírásával kifejezetten hozzájárulok ahhoz**

hogy az Integritás Hatóság a Korrupcióellenes Munkacsoport tevékenységében való közreműködés tárgyában kiírt pályázati felhívásra benyújtott pályázati dokumentációmat a Korrupcióellenes Munkacsoport átlátható működése érdekében teljes terjedelmében a [www.kemcs.hu](http://www.kemcs.hu) weboldalon közzétegye.

Tudomásul veszem, hogy személyes adataim kezelésének jogalapja a GDPR 6. cikk (1) bekezdés a)[[7]](#footnote-8) pontja szerinti hozzájárulásom, különleges személyes adatok esetében a GDPR 9. cikk (2) a) [[8]](#footnote-9)pontja szerinti kifejezett hozzájárulásom.

Tudomásul veszem, hogy hozzájárulásomat az [adatvedelem@integritashatosag.hu](mailto:adatvedelem@integritashatosag.hu) e-mail címre megküldött nyilatkozatommal bármikor visszavonhatom. A hozzájárulás visszavonása nem érinti a visszavonás előtt a hozzájárulás alapján végrehajtott adatkezelés jogszerűségét.

Kelt:

Pályázó aláírása

1. Cégszerű / saját kezű aláírással ellátva a pályázat részeként kell benyújtani. [↑](#footnote-ref-2)
2. Cégszerű / saját kezű aláírással ellátva a pályázat részeként kell benyújtani. [↑](#footnote-ref-3)
3. Kérjük a megfelelő kategóriát egyértelműen megjelölni / feltüntetni. [↑](#footnote-ref-4)
4. Saját kezű aláírással ellátva a pályázat részeként kell benyújtani. [↑](#footnote-ref-5)
5. A személyes adatok kezelése jogszerű, amennyiben az érintett hozzájárulását adta személyes adatainak egy vagy több konkrét célból történő kezeléséhez. [↑](#footnote-ref-6)
6. A különleges személyes adatok kezelése jogszerű, ha az érintett kifejezett hozzájárulását adta az említett személyes adatok egy vagy több konkrét célból történő kezeléséhez, kivéve, ha az uniós vagy tagállami jog úgy rendelkezik, hogy a 9. cikk (1) bekezdésben említett tilalom nem oldható fel az érintett hozzájárulásával. [↑](#footnote-ref-7)
7. A személyes adatok kezelése jogszerű, amennyiben az érintett hozzájárulását adta személyes adatainak egy vagy több konkrét célból történő kezeléséhez. [↑](#footnote-ref-8)
8. A különleges személyes adatok kezelése jogszerű, ha az érintett kifejezett hozzájárulását adta az említett személyes adatok egy vagy több konkrét célból történő kezeléséhez, kivéve, ha az uniós vagy tagállami jog úgy rendelkezik, hogy a 9. cikk (1) bekezdésben említett tilalom nem oldható fel az érintett hozzájárulásával. [↑](#footnote-ref-9)